[Video] Só vinnig kan ‘n boom voor ‘n motor omvalSkermgreep uit die video Beeldmateriaal van ŉ paneelbordvideokamera wys hoe vinnig ŉ boom voor ŉ motor kan omval. ŉ Motoris in Spalding County, Georgia, het die beeldmateriaal verfilm toe die boom tydens ŉ storm voor ŉ ander motor omgeval het. April Baxter het in die motor gery wat die boom getref het. Sy het aan WSB gesê sy het gedink sy gaan sterf. “Ek het my oë toegemaak en die lugsakke het afgegaan. Dit het alles so vinnig, so vreeslik vinnig, gebeur.” April het gesê, ndat sy die video gesien het, is sy baie dankbaar dat die persoon agter haar nie in haar vasgery het of dat sy ŉ sekonde later daar aangekom het en die boom dalk bo-op haar voertuig geval het nie. Die storm was deel van tropiese storm Irma wat Georgia en ander dele van die VSA geteister het.